

Občina Ajdovščina, Cesta 5. maja 6a, 5270 Ajdovščina

ki jo zastopa župan Tadej Beočanin

davčna številka: 51533251

račun 01201-0100014597, v nadaljevanju Občina

in

Izvajalec programov

skleneta

**Vzorec pogodbe**

Vzorec pogodbe za izvajalce, ki uporabljajo javne športne objekte, v ostalih primerih se določbe, vezane na uporabo javnih športnih objektov, črtajo iz pogodbe. Vzorec pogodbe se ne prilaga k prijavi na razpis.

**Pogodbo**

**1.**

Občina Ajdovščina bo na podlagi Javnega razpisa za sofinanciranje izvajalcev letnega programa športa v Občini Ajdovščina v letu 2024, Odločbe o izbiri ter obsegu sofinanciranju LPŠ in višini sredstev sofinancirala izbrane izvajalce športnih programov v letu 2024.

**2.**

Izvajalcu športnih programov bo Občina Ajdovščina sofinancirala prijavljene programe v višini:

-

-

Sredstva se nakaže v dveh delih. Prvi del se nakaže 10 dni po prejemu zahtevka ter vrnjeni podpisani pogodbi. **Izvajalci lahko črpajo prvi del sredstev le v obsegu že izvedenih programov (upoštevati je potrebno ali se je program izvajal in v kakšnem obsegu). Ob oddaji zahtevka je potrebno priložiti poročilo o izvedbi programa (vsebinski in finančni) za prvi del.**

Zahtevek za drugi del sredstev se lahko dostavi v mesecu oktobru, sredstva se nakaže najkasneje v roku 30. dni od prejemu zahtevka. **Izvajalci lahko črpajo drugi del sredstev v obsegu že izvedenih programov ter v skladu z načrtovano izvedbo do konca leta. Ob oddaji zahtevka je potrebno priložiti poročilo o izvedbi programa (vsebinski in finančni) ter napoved do konca leta.**

Zahtevki za izplačilo sredstev morajo biti dostavljeni v vložišče Občine Ajdovščina najkasneje do 30. 11. 2024.

**3.**

Izvajalec športnih programov je za izvedbo programa dolžan koristiti javne športne objekte/površine v občini Ajdovščina, v kolikor obstajajo proste kapacitete oziroma ustrezna vadbena površina, in sicer do višine sredstev, zagotovljenih za športni objekt v 2. točki te pogodbe.

**4.**

Izvajalcu športnih programov, ki uporablja javne športne objekte/površine, se v primeru, da ne poravnava redno svojih obveznosti do upravljavcev športnih objektov/površin, sredstva iz druge točke te pogodbe zmanjšajo za poravnavo terjatev upravljavcem športnih objektov/površin.

Upravljavci športnih objektov/površin na poziv Občine Ajdovščina dostavijo obvestilo o neporavnanih obveznosti izvajalcev športnih programov, uporabnikov javnih športnih objektov/površin. Občina Ajdovščina na podlagi prejetega seznama poravna terjatve, kot to določa prvi odstavek te točke.

**5.**

Izvajalec športnih programov pooblašča Občino Ajdovščina, da v njegovem imenu nakaže na TRR upravljavcev športnih objektov/površin znesek neporavnanih terjatev, upravljavce športnih objektov/površin pa poziva, da tako izpolnitev v svojem imenu sprejmejo.

**6.**

Občina Ajdovščina s podpisom te pogodbe privoli v nakazilo upravljavcem športnih objektov/površin iz predhodnega člena te pogodbe, izvajalec športnih programov pa izrecno in nepreklicno izjavlja upravljavcem športnih objektov/površin, da nakazilo Občine Ajdovščina sprejmejo.

Pogodbene stranke so s podpisom te pogodbe sporazumne, da z izpolnitvijo nakazila iz prejšnjih točk te pogodbe, terjatve, izkazane z obvestili iz drugega odstavka 4. točke s strani upravljavcev športnih objektov/površin, prenehajo do višine poravnanih obveznosti.

**7.**

Izvajalec športnih programov se obvezuje:

1. da bo sredstva uporabil izključno za prijavljene programe,
2. da bo v primeru odpovedi oziroma delne izvedbe programov o tem obvestil Občino Ajdovščina,
3. da bo po končani izvedbi predložil poročilo o izvedenih programih,
4. da bo poskušal povečati število otrok in mladih v svojih programih.

**Sredstva pridobljena na javnem razpisu morajo biti porabljena v letu 2024. Izvajalec mora sofinanciran program izvesti v prijavljenem obsegu. V primeru, da program ni bil realiziran, prijavitelj ne more koristiti sredstev razpisa, v primeru že nakazanih sredstev pa mora za del, ki ni bil realiziran, sredstva vrniti v občinski proračun.**

Izvajalec športnega programa, ki je izbran za izvajanje LPŠ, je dolžan javno objaviti izračun cene športnega programa, za katerega izvajanje prejema javna sredstva.

Športni programi, ki so v celoti financirani iz javnih sredstev, so za uporabnika brezplačni. V primeru delnega sofinanciranja športnih programov iz javnih sredstev mora izvajalec LPŠ stroške, ki jih krijejo vadeči, sorazmerno zmanjšati.

**8.**

Občina Ajdovščina lahko po predhodnem obvestilu preverja namensko porabo odobrenih sredstev. Izvajalec športnih programov mora preverjanje omogočiti.

V primeru nenamenske porabe sredstev Občina Ajdovščina odstopi od pogodbe. Izvajalec športnih programov je nenamensko porabljena sredstva, dolžan vrniti v proračun občine skupaj z obrestmi, ki se obračunavajo od dneva nakazila sredstev.

**9.**

Izvajalec športnih programov mora poročilo o realizaciji prijavljenih programov in dosežkih v pretekli sezoni predložiti najpozneje do 31. 1. 2024. Če poročila ne predloži v določenem roku, ali ne sporoči objektivnih razlogov za zamudo roka, se šteje, da je pogodba razveljavljena, nakazana sredstva pa mora skupaj z obrestmi, ki tečejo od dneva nakazila vrniti.

Izvajalec, ki nenamensko koristi pogodbena sredstva, ali drugače grobo krši pogodbena določila, ne more kandidirati za sredstva na naslednjem javnem razpisu.

**10.**

Ob morebitnih spremembah znižanja proračunskih sredstev se procentualno znižajo tudi pogodbena sredstva. Občina o tem obvesti izvajalca športnih programov v roku 8 dni od nastale spremembe. Poračun se opravi pri izplačilu preostalega zneska po pogodbi.

V primeru, da se izplačila po pogodbi opravijo pred sprejetimi rebalansi proračuna tekočega leta, je izvajalec športnih programov dolžan razliko med izplačanimi sredstvi in pripadajočimi sredstvi po sprejetih rebalansih vrniti v proračun občine do 31. 12. tekočega leta.

**11.**

Skladno s 14. členom Zakona o integriteti in preprečevanju korupcije (Uradni list RS št. 69/11 – UPB2) je ta pogodba nična, če kdo v imenu in na račun druge pogodbene stranke naročniku, njegovemu predstavniku ali posredniku da, obljubi ali ponudi kakšno nedovoljeno korist za:

- pridobitev posla ali

- za sklenitev posla pod ugodnejšimi pogoji ali

- za opustitev dolžnega nadzora nad izvajanjem pogodbenih obveznosti ali

- za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi katerikoli pogodbeni stranki ali njenemu predstavniku, zastopniku ali posredniku.

**12.**

Spore v zvezi s to pogodbo rešujejo stranke sporazumno, sicer pa pristojno sodišče.

**13.**

Pogodba stopi v veljavo, ko jo pogodbene stranke podpišejo.

Pogodba je sestavljena v ….. izvodih, od katerih prejme vsaka stranka en izvod.

|  |  |
| --- | --- |
| Številka:  Datum: |  |
| Občina Ajdovščina  Tadej Beočanin,  župan | Izvajalca |